### Č. sp.: ŽP 2015/00140-8-MK Bardejov

### 04.01.2015

R o z h o d n u t i e

## Mesto Bardejov ako príslušný orgán štátnej správy v prvom stupni vo veciach ochrany prírody podľa § 2 písm. f) zákona č. 416/2001 Z.z. o prechode niektorých pôsobností z orgánov štátnej správy na obce a na vyššie územné celky v znení neskorších predpisov a § 69 ods.1 písm. d) a f) zákona č. 543/2002 Z.z. o ochrane prírody a krajiny v znení neskorších predpisov (ďalej len „zákon o ochrane prírody“), na základe písomnej žiadosti **Bardejovského podniku služieb Bapos, m.p. Bardejov, Štefánikova 786, 085 01 Bardejov, IČO: 00619621,** zo dňa 12.01.2015, podľa § 47 ods. 3, § 48 ods. 1 a § 82 ods. 11 zákona o ochrane prírody, v súlade s § 46 zákona č. 71/1967 Zb. o správnom konaní v znení neskorších predpisov

1. **z a m i e t a  ž i a d o s ť**

v časti, tkajúcej sa výrubu 1 ks dreviny, druh: **smrek obyčajný** (Picea abies) s obvodom kmeňa 69 cm, rastúci na pozemku parcelné číslo CKN 5167/95, druh pozemku: ostatné plochy v kat. území Bardejov **(ulica L. Svobodu 17).**

**II.  v y d á v a s ú h l a s**

žiadateľovi na výrub 8 ks drevín, druh:

1 ks smrek pichľavý (Picea pungens) s obvodom kmeňa 70 cm, meraným vo výške 130 cm nad zemou, rastúci na pozemku parcelné číslo CKN 5167/76, druh pozemku: zastavané plochy a nádvoria v kat. území Bardejov (ulica Laca Novomeského 4),

3 ks smrek obyčajný (Picea abies) s obvodmi kmeňov 50 cm, 60 cm a 70 cm, meranými vo výške 130 cm nad zemou, rastúcich na pozemku parcelné číslo CKN 5149/20, druh pozemku: ostatné plochy v kat. území Bardejov (ulica J. Grešáka 16-17),

1 ks tuja západná (Thuja occindentalis) s obvodom kmeňa 45 cm, meraným vo výške 130 cm nad zemou, 1 ks smrek pichľavý (Picea pungens) s obvodom kmeňa 55 cm, meraným vo výške 130 cm nad zemou a 1 ks smrek obyčajný (Picea abies) s obvodom kmeňa 51 cm, meraným vo výške 130 cm nad zemou, rastúcich na pozemku parcelné číslo CKN 5167/95, druh pozemku: ostatné plochy v kat. území Bardejov (Nám. arm. gen. L. Svobodu 18),

1 ks smrek obyčajný (Picea abies) s obvodom kmeňa 79 cm, meraným vo výške 130 cm nad zemou, rastúcich na pozemku parcelné číslo CKN 5167/95, druh pozemku: ostatné plochy v kat. území Bardejov (Nám. arm. gen. L. Svobodu 17).

# A./

V súlade s § 82 ods. 12) zákona o ochrane prírody, určuje orgán ochrany prírody bližšie podmienky vykonania výrubu, zabezpečujúce ochranu prírody a krajiny:

1) výrub drevín je žiadateľ povinný uskutočniť v období vegetačného pokoja (od 1. októbra do 31. marca),

2) výrub drevín žiadateľ uskutoční po nadobudnutí právoplatnosti tohto rozhodnutia, v termíne do 31. marca 2016,

3) žiadateľ zabezpečí, aby pri výrube nedošlo k ohrozeniu zdravia alebo životov ľudí, k poškodeniu majetku fyzických osôb alebo právnických osôb,

4) žiadateľ zabezpečí, aby nedošlo k poškodeniu drevín, ktoré nie sú určené na výrub,

5) žiadateľ odstráni aj pne po výrube vrátane povrchovej časti koreňového systému a plochu upraví identicky s okolím,

6) vyrúbanú drevnú hmotu žiadateľ vhodným spôsobom odstráni a okolitý terén vyčistí od zvyškov po výrube,

7) za prípadné škody na majetku fyzických osôb alebo právnických osôb, spôsobených pri výrube dreviny, zodpovedá žiadateľ podľa osobitných predpisov.

B./

V súlade s § 48 ods. 1 zákona o ochrane prírody je žiadateľovi uložené uskutočniť náhradnú výsadbu na pozemkoch, ktorých je správcom, za týchto podmienok:

# vysadiť 12 ks drevín, druh:

# - 2 ks lipa malolistá (Tilia cordata) na pozemok s parcelným číslom CKN 5167/95, druh pozemku: zastavané plochy (doplnenie výpadkov lipovej aleje na ul. Pod Vinbagrom),

# - 6 ks vtáči zob vajcovitolistý (Ligustrum ovalifolium Aureum) na pozemok s parcelným číslom CKN 5167/95, druh pozemku: ostatné plochy (Nám. arm. gen. L. Svobodu 17 - 18),

# - 4 ks vtáči zob vajcovitolistý (Ligustrum ovalifolium Aureum) na pozemok s parcelným číslom CKN 5149/20, druh pozemku: ostatné plochy (ulica J. Grešaka 16 - 17),

2) výsadbu žiadateľ uskutoční vo vegetačnom období (od 1. apríla do 30. septembra) na vlastné náklady, v termíne do 30. septembra 2016 po vykonaní výrubu,

3) žiadateľ zabezpečí starostlivosť o náhradnú výsadbu po dobu 2 rokov odo dňa jej uskutočnenia; v prípade vyhynutia alebo poškodenia náhradnej výsadby vykoná žiadateľ dosadbu,

**4) žiadateľ doručí na MsÚ Bardejov, odd. ŽP doklad o vykonaní náhradnej výsadby, resp. dosadby.**

# Z dôvodov uvedených v § 89 zákona o ochrane prírody a krajiny môže Mesto Bardejov na návrh účastníka konania alebo z vlastného podnetu tento súhlas zmeniť alebo zrušiť.

# Osobitné predpisy, ako aj ostatné ustanovenia zákona zostávajú vydaním tohto súhlasu nedotknuté.

# O d ô v o d n e n i e

Písomnou žiadosťou zo dňa 12.01.2015, požiadal Bardejovského podniku služieb Bapos, m.p. Bardejov, Štefánikova 786, 085 01 Bardejov, IČO: 00619621, o vydanie súhlasu na výrub 9 ks dreviny, druh: 1 ks smrek pichľavý (Picea pungens) s obvodom kmeňa 70 cm, meraným vo výške 130 cm nad zemou, rastúci na pozemku parcelné číslo CKN 5167/76, druh pozemku: zastavané plochy a nádvoria v kat. území Bardejov (ulica Laca Novomeského 4), 3 ks smrek obyčajný (Picea abies) s obvodmi kmeňov 50 cm, 60 cm a 70 cm, meranými vo výške 130 cm nad zemou, rastúcich na pozemku parcelné číslo CKN 5149/20, druh pozemku: ostatné plochy v kat. území Bardejov (ulica J. Grešáka 16-17), 1 ks tuja západná (Thuja occindentalis) s obvodom kmeňa 45 cm, meraným vo výške 130 cm nad zemou, 1 ks smrek pichľavý (Picea pungens) s obvodom kmeňa 55 cm, meraným vo výške 130 cm nad zemou a 1 ks smrek obyčajný (Picea abies) s obvodom kmeňa 51 cm, meraným vo výške 130 cm nad zemou, rastúcich na pozemku parcelné číslo CKN 5167/95, druh pozemku: ostatné plochy v kat. území Bardejov (Nám. arm. gen. L. Svobodu 18) a 2 ks smrek obyčajný (Picea abies) s obvodom kmeňa 79 cm a 69 cm, meranými vo výške 130 cm nad zemou, rastúcich na pozemku parcelné číslo CKN 5167/95, druh pozemku: ostatné plochy v kat. území Bardejov (Nám. arm. gen. L. Svobodu 17). Žiadateľ je správcom parciel, na ktorých dreviny, požadované na výrub, rastú. Dôvod žiadosti - žiadosť podaná na podnet občanov mesta. Predmetné dreviny rastú v prehustenom zápojí, alebo zhoršujú hygienické pomery v priľahlých bytových a nebytových priestoroch. Žiadosť je podaná podľa § 47 ods. 3 zákona NR SR č. 543/2002 Z.z. o ochrane prírody a krajiny v znení neskorších predpisov.

Mesto Bardejov, podľa § 82 ods. 7 zákona č. 543/2002 Z.z. o ochrane prírody a krajiny v znení neskorších predpisov, zverejnilo informáciu o začatí tohto správneho konania, v ktorom môžu byť dotknuté záujmy ochrany prírody a krajiny na webovom sídle Mesta Bardejov od 15.01.2015. V príslušnej lehote od zverejnenia informácie nebolo doručené Mestu Bardejov elektronické ani písomné potvrdenie záujmu byť účastníkom v začatom správnom konania.

Orgán ochrany prírody listom č. ŽP 2015/00140-2-MK zo dňa 22.01.2015 podľa ustanovení § 21 ods. 1 zákona č. 71/1967 Zb. o správnom konaní v znení neskorších predpisov nariadil ústne pojednávania spojené s miestnou obhliadkou v predmetnej veci. Ústne pojednávanie sa uskutočnilo 03.02.2015, počas ktorého bolo zistené, že dreviny požadované na výrub, rastú na uvedených parcelách. V priebehu miestnej obhliadky orgán ochrany prírody vykonal meranie obvodov kmeňov stromov, zistil ich zdravotný stav a zhotovil fotodokumentáciu drevín požadovaných na výrub. Z priebehu ústneho pojednávania a miestnej obhliadky bol vyhotovený zápis a prezenčná listina. Dreviny požadované na výrub rastú v zastavanom území mesta.

Dreviny v počte 9 ks, druh:

- 1 ks smrek pichľavý s obvodom kmeňa 70 cm, rastúci na pozemku parcelné číslo CKN 5167/76 (ulica Laca Novomeského 4) rastie cca 2,5 metra od bytového domu, z južnej strany. Drevina má nepriaznivý vplyvu na zdravotný stav obyvateľov v dôsledku nadmierneho tienenia, bránenia prenikaniu svetla a tepla s následkom zníženia hygienických podmienok bývania. Dôvody výrubu smreka pichľavého sú teda opodstatnené.

- 3 ks smrek obyčajný s obvodmi kmeňov 50 cm, 60 cm a 70 cm, rastúcich na pozemku parcelné číslo CKN 5149/20 (ulica J. Grešáka 16-17) dva smreky majú odstránené vrcholce a jeden má poškodený kmeň, všetky tri rastú v tesnej blízkosti od bytového domu, zo západnej strany. Dreviny boli v minulosti vysadené nekoncepčne, majú nepriaznivý vplyvu na zdravotný stav obyvateľov v dôsledku nadmierneho tienenia, bránenia prenikaniu svetla a tepla s následkom zníženia hygienických podmienok bývania. Dôvody výrubu 3 ks smreka obyčajného sú teda opodstatnené. Súčasne správcovi odporúčame vykonať ozdravný - zmladzovací orez 5 ks orgovánov v predmetnej lokalite odborným orezom podľa normy STN 837010 – Ochrana prírody Ošetrovanie, udržiavanie a ochrana stromovej vegetácie

- 1 ks tuja západná s obvodom kmeňa 45 cm, je poškodená - zlomený vrcholec, 1 ks smrek pichľavý s obvodom kmeňa 55 cm a 1 ks smrek obyčajný s obvodom kmeňa 51 cm, rastúcich na pozemku parcelné číslo CKN 5167/95, (Nám. arm. gen. L. Svobodu 18) majú prasknuté – napadnuté kmene a 1 ks smrek obyčajný s obvodom kmeňa 79 cm, rastúci na pozemku parcelné číslo CKN 5167/95 (Nám. arm. gen. L. Svobodu 17) má prasknutý – napadnutý kmeň. Všetky 4 dreviny boli vysadené nekoncepčne rastú v tesnej blízkosti obytného bloku do 3 metrov, majú nepriaznivý vplyvu na zdravotný stav obyvateľov v dôsledku nadmierneho tienenia, bránenia prenikaniu svetla a tepla s následkom zníženia hygienických podmienok bývania. Dôvody výrubu 4 ks drevín sú teda opodstatnené.

Smrek obyčajný s obvodom kmeňa 69 cm rastúci na ul. Nám. arm. gen. L. Svobodu 17 je v dobrom zdravotnom stave, ide o strednovekú drevinu, tvorí súčasť verejnej zelene. Drevina je v dobrej zdravotnej kondícii, nie je poškodená, nie je napadnutá živočíšnymi škodcami, rastie v dostatočnej vzdialenosti od bytového domu a nie je teda dostatočný dôvod povoliť jej výrub. Správny orgán odporúča žiadateľovi odstrániť spodné konáre do podchodnej výšky (cca 2,5 metra).

Orgán ochrany prírody na základe vyhlášky MŽP SR č. 24/2003 Z.z. vypočítal spoločenskú hodnotu drevín požadovaných na výrub, ktorá je 3 822,33 €, z toho spoločenská hodnota drevín povolených na výrub je 2 855,33 €. Výpočet je prílohou zápisu.

Účastníci konania a zúčastnené osoby boli na mieste oboznámení s podkladmi rozhodnutia pred jeho vydaním a mali možnosť vyjadriť sa k ním, i k spôsobu ich zisťovania, prípadne navrhnúť ich doplnenie podľa ustanovení § 33 ods. 2 zákona č. 71/1967 Zb. o správnom konaní v znení neskorších predpisov. Voči súhlasu s výrubom 8 ks drevín a nesúhlasu s výrubom 1 ks dreviny nepodal zásadné námietky nikto z prítomných.

Na základe vyššie uvedeného orgán ochrany prírody dospel k záveru, že žiadosť na výrub 1 ks dreviny nie je opodstatnený. Žiadosť o výrub 8 ks drevín je opodstatnená. V prvej časti výroku rozhodnutia rozhodol preto o nepovolení výrubu a v druhej časti výroku rozhodnutia rozhodol o povolení výrubu podľa § 47 ods. 3 citovaného zákona o ochrane prírody. Zároveň žiadateľovi podľa ustanovení § 48 ods. 1 zákona o ochrane prírody uložil povinnosť vykonať náhradnú výsadbu a následnú starostlivosť o vysadené dreviny, ako aj podmienky vykonania činnosti podľa § 82 ods. 12 zákona o ochrane prírody.

**P o u č e n i e**

Proti tomuto rozhodnutiu možno podať odvolanie, podľa § 53 a nasl. zákona č. 71/1967 Zb. o správnom konaní v znení neskorších predpisov v lehote 15 dní odo dňa jeho doručenia, na Mesto Bardejov.

Toto rozhodnutie možno preskúmať súdom až po vyčerpaní riadnych opravných prostriedkov.

MUDr. Boris Hanuščak

primátor mesta

Rozhodnutie sa doručuje

* **Bardejovský podnik služieb Bapos, m.p. Bardejov, Štefánikova 786, 085 01 Bardejov**
* **Mesto Bardejov, Radničné námestie 16, 085 01 Bardejov**
* **Alexander Goliaš, Nám. arm. gen. L. Svobodu 18, 085 01 Bardejov**
* **OSBD, Ťačevská 1660, 085 01 Bardejov**
* **Oľga Vanušaniková, J. Grešáka 18, 085 01 Bardejov**
* **Iveta Miškaninová, Laca Novomeského 4 , 085 01 Bardejov**

Na vedomie:

1. SIŽP - inšpektorát ochrany prírody, Rumanova 14, 040 01 Košice
2. Obvodný úrad životného prostredia v Bardejove, Dlhý rad 16, 085 77 Bardejov

Vybavuje : Milan Klimek Bankové spojenie : 0456175001/5600

Oddelenie : životné prostredie IČO : 321 842 DIČ : 2020622923

telefón: ( 00421 ) 054 4862 163, fax: ( 00421 ) 054 472 2476, e-mail: milan.klimek@bardejov.sk